**PRAMOGINIO EDUKACINIO RENGINIO „UŽUOSK PILIS!“ TAISYKLĖS**

**1.** **Renginio organizatorius.**

1.1. Renginį organizuoja Lietuvos kinologų draugija ir Vilniaus pilių valstybinio kultūrinio rezervato direkcija.

**2. Renginio tikslas.**

2.1. Propaguoti aktyvų laisvalaikį, poilsį bei sveiką gyvenimo būdą.

2.2. Skatinti šeimininkų atsakomybę augintinių priežiūrai ir laikymui.

2.3. Skatinti pažinti Vilniaus istoriją.

**3. Renginio data ir laikas.**

3.1. Renginys organizuojamas 2023 m. balandžio 23 d., 13.00 – 16.00 val.

**4. Renginio vieta.**

4.1. Renginio vieta - Kalnų parkas, Vilnius. Maršruto ilgis – 2 km.

**5. Taisyklės.**

5.1. Renginio dalyviai privalo laikytis Lietuvos respublikos gyvūnų gerovės ir apsaugos įstatymo, saugaus elgesio prie vandens telkinių taisyklių.

5.2. Renginio dalyviai privalo laikytis Vilniaus pilių valstybinio kultūrinio rezervato lankymo taisyklių.

5.3. Kiekvienas dalyvis prisiima atsakomybę už savo ir šuns ir/ar šunų sveikatą.

5.4. Draudžiama naudoti stiklinę tarą, šiukšlinti.

5.5. Dalyviai turi laikytis Kelių eismo taisyklių.

**6. Renginio dalyviai.**

6.1. Renginyje gali dalyvauti visi pilnamečiai asmenys su šunimi ar šunimis.

6.2. 16-18 metų jaunuoliai dalyvauja esant raštiškam tėvų (globėjų) sutikimui.

6.3. Vaikai iki 16 m. amžiaus gali dalyvauti tik su lydinčiais pilnamečiais artimaisiais.

**7. Renginyje dalyvaujantys šunys.**

7.1. Renginyje gali dalyvauti visų dydžių veisliniai ir neveisliniai šunys.

7.2. Vienam dalyviui galima dalyvauti ne daugiau kaip su 2 šunimis.

7.3. Visi renginyje dalyvaujantys šunys privalo turėti skiepų knygelę su galiojančiomis vet. gydytojo atžymomis.

7.4. Visą renginio laiką nuo atvykimo į renginio vietą iki išvykimo iš renginio vietos dalyvis privalo laikyti šunis (šunį) su pavadėliu – paleisti renginio metu šunis draudžiama.

7.5. Dalyvis atsako už savo šuns elgesį bei už visus jo padarytus nuostolius.

7.6. Draudžiama vestis šunį ar šunis su antsnukiu, dygliuotu antkakliu.

**9. Registracija.**

9.1. Dalyviai registruojasi užpildydami registracijos anketą internete.

9.2. Pasibaigus registracijos terminui arba užpildžius visas laisvas vietas, registracija stabdoma.

9.3. Registracija į renginį galima iki 2023 m. balandžio 20 d.

**10. Dalyvių startas.**

10.1. Balandžio 21 d. dalyvio registracijoje nurodytu el. paštu atsiųsime informaciją apie jūsų startą.

10.2. Intervalas (renginio metu) tarp starto pogrupių – 15 min.

10.3. Kiekvieną stotelę pogrupio dalyviai turi pasiekti kartu.

**11. Saugumas.**

11.1. Dalyviai viso renginio metu atsako už savo ir savo augintinių sveikatą bei prisiima visišką atsakomybę, sutikdami laikytis renginio taisyklių. Asmenų, jaunesnių nei 18 metų, registracijos forma turi būti pasirašoma jų tėvų/oficialių globėjų. Organizatoriai už dalyvius atsako tiek, kiek tai numato tuo metu Lietuvos Respublikoje galiojantys teisės aktai.

**12. Asmens duomenų tvarkymas**

12.1. Registruodamasis į renginį dalyvis (-ė) sutinka, kad jo (jos) asmens duomenys bus tvarkomi tik su šiuo renginiu susijusiais tikslais (starto sąrašų skelbimas, išankstinės aktualios informacijos apie renginius siuntimas registracijos metu nurodytu el. paštu, kvietimo dalyvauti kituose renginiuose siuntimas registracijos metu nurodytu el. paštu, vardo ir pavardės minėjimas straipsniuose, video reportažuose ir/ar nuotraukų albumuose). Dalyvio (-ės) atvaizdas taip pat gali būti naudojamas renginio video reportažuose ir/ar nuotraukų albumuose.

12.2. Atitinkamas dalyvio (-ės) sutikimas turi būti pažymimas registracijos į renginį metu.

12.3. Asmens duomenys tvarkomi iki kol baigsis jų naudojimo poreikis, bet ne ilgiau kaip 3 metus.

12.4. Dalyvis (-ė) turi teisę bet kuriuo metu kreiptis į organizatorius su prašymu ištrinti jo (jos) asmens duomenis.

**13. Keitimai**

17.1. Organizatoriai pasilieka teisę keisti šiose taisyklėse numatytus punktus.